laion/Wikipedia-Exotic huggingface dataset:
ואן טורקי

ואן טורקי הוא גזע של חתול הבית שמוצאו מטורקיה והוא בעל פרווה לבנה עבה. מקורו של הגזע באזור ימת ואן שבדרום-מזרח טורקיה, והוא בוית לפני מאות שנים. בשנת 1955 רכשו שתי נשים אנגליות, שנפשו באזור האגם, זוג גורי חתולים לבנים עם כיתום ערמוני בראש ובזנב. השתיים ייבאו חתולים נוספים לאנגליה והחלו בתוכנית הרביה. הוואן הטורקי הוכר כגזע-תצוגה בשנת 1969. לארצות הברית הגיע מאוחר יחסית, בשנת 1982. כיום הוא נדיר בטורקיה. משקלו של הוואן הטורקי נע בין 4.5-8 ק"ג. בהיותו חתול בר שנאלץ להתמודד בארץ מוצאו עם תנאי אקלים קשים, מדובר בחתול חסון. רוב הפרווה לבנה, עם סימני צבע בעיקר בראש ובזנב. סימני הצבע יכולים להיות: ערמוני, שנהב, שחור, כחול, טורטי, עשן, טאבי חום או כחול-שנהב עם סימני טאבי. אפשר שעל הזנב יופיעו טבעות בהירות. העיניים בצבע ענבר, כחול או עין אחת בכל צבע. חתולים מגזע מיוחד זה מתאפיינים בפרווה דוחת-מים, ונהנים על פי רוב לשחות בנחלים או בבריכות רדודות. תכונה נדירה זו זיכתה אותם בכינוי "החתול השוחה". בקיץ, החתול משיר חלק ניכר מפרוותו ונראה כמעט כחתול קצר-שיער (מלבד הזנב שנשאר מלא), אולם בחורף פרוותו שוב ארוכה. הוא מגיע לבגרות מלאה בגיל 3–5 שנים. תוחלת חייו בין 12 ל-14 שנה. מדיה וקבצים בנושא ואן טורקי בוויקישיתוף ואן טורקי, באתר אנציקלופדיה בריטניקה (באנגלית)
אנדרי בוגולובסקי, נסיך ולדימיר

אנדרי בוגולובסקי (ברוסית: Андрей Боголюбский;‏ סביבות 1111- 29 ביוני 1174) היה נסיך ולדימיר שתרם רבות לחיזוקה של העיר. בשנת 1169 כבש את קייב אך לא נשאר בעיר זו בתור נסיך. אנדרי מונה להיות נסיך וישגורוד על ידי אביו, יורי דולגורוקי, בשנת 1149. בשנת 1157 קיבל תואר נסיך ולדימיר, רוסטוב וסוזדל. החל משנת 1159 ניהל מאבק מול נובגורוד על השליטה בצפון רוסיה. בשנת 1164 ניהל מערכה מוצלחת נגד בולגריה של הוולגה. המאבקים בין נכדיו של מסטיסלאב הראשון נתנו לו הזדמנות להתערב במאבקי השלטון בדרום-רוסיה. בשנת 1169 הוא ארגן קואליציה של 11 נסיכים ולאחר הצטרפות הקומנים כבש את קייב. במהלך יומיים העיר נבזזה כולל לקיחת דברי ערך מכנסיות העיר. מספר גדול של תושבי העיר נלקחו בשבי. לאחר הכיבוש הוא השאיר את התואר נסיך קייב לאחיו - גלב. בשנת 1170 ניסה לכבוש את נובגודור. בקרב מכריע כוחותיו הובסו. לאחר מכן הייתה התקוממות נגד אחיו בקייב. גם מערכה צבאית זו לא הייתה מוצלחת והוא איבד את השליטה על דרום רוסיה. בוגולובסקי נהרג בלילה שבין 28 ל-29 ביוני 1174 על ידי הקושרים בקרב האצולה. אנדרי בוגולובסקי שינה באופן מהותי את כללי השלטון ברוסיה. במשך שנים, נסיך קייב היה הנסיך הגדול של רוסיה. כל נסיך שקיבל את התואר, עזב את העיר ששלט בה ועבר לקייב. אנדרי בוגולובסקי היה הראשון שלא עשה כך. כתוצאה מכך נוצרה הפרדה בין התואר "הנסיך הגדול" לבין נסיכות קייב. הוא גם עשה ניסיון להפסיק עם הנוהג של אספות אצולה שהיו נהוגות בערים הוותיקות של רוסיה. זו הייתה אחת מהסיבות למעבר שלו מערים ותיקות כמו רוסטוב וסוזגל לעיר חדשה וקטנה - ולדימיר. המאבקים שלו מול האצולה גרמו בסופו של דבר לרציחתו. בוגולובסקי העביר את בירת הנסיכות לוולדימיר ותרם רבות להתרחבות העיר. הוא בנה מספר כנסיות כולל קתדרלת שנתה של הבתולה ושער הזהב. פיתח את הארמון שלו בכפר בוגולובובו. בתקופתו נסיכות ולדימיר חוזקה והפכה להיות הנסיכות החזקה באדמות הרוסיות. בשנת 1148 נישא לאוליטה, בת אצולה מקומית. היו להם 3 ילדים: איזיאסלאב, נהרג במהלך מערכה נגר בולגריה של הוולגה מסטיסלאב - היה מפקד צבאי בתקופת שלטון אביו יורי - נסיך נובגורוד, בעלה של תמר, מלכת גאורגיה מדיה וקבצים בנושא אנדרי בוגולובסקי, נסיך ולדימיר בוויקישיתוף אנדרי בוגולובסקי, נסיך ולדימיר, באתר אנציקלופדיה בריטניקה (באנגלית)
הו ג'יה

הרפובליקה העממית של סין זהו שם סיני; שם המשפחה הוא הו. הו ג'יה (בפין-יין: Hú Jiā; בסינית: 胡佳; במקור: 胡嘉; נולד ב-25 ביולי 1973 בבייג'ינג) הוא דיסידנט סיני, פעיל למען זכויות האדם וסביבתנות, בולט בביקורתו על משטר הרפובליקה העממית של סין. בנוסף פעיל במאבק בהתפשטות נגיף האיידס בסין חרף מאמצי המשטר להסוות את ממדי התופעה. על פועלו זכה ב-2008 בפרס סחרוב לחופש המחשבה, הפרס היוקרתי ביותר הניתן בתחום זכויות האדם מטעם האיחוד האירופאי. הו החל את פעילותו החברתית ב-1996 כשנטל חלק במאמצים למניעת התפשטות מדבר גובי, את בת זוגו, זאנג ג'יניאן, פגש כשהתנדב בארגונים למלחמה באיידס. במהלך שנות פעילותו העלו השניים את ביקורתם על המשטר ופרסומים על הפרות זכויות האדם בסין לבלוג שניהלו. הו נעצר מספר פעמים, אך לא הואשם באופן רשמי בדבר. בנובמבר 2007 הוזמן על ידי הפרלמנט האירופאי להעיד בפניו, בדיון מיוחד שנערך על מצב זכויות האדם בסין, עדותו ניתנה בעזרת מצלמת אינטרנט, כיוון שנאסר עליו לצאת מהמדינה, בעדותו קרא להתנהלות המשטר הסיני בהקשר לאולימפיאדת בייג'ינג "אסון מבחינת זכויות האדם". חודש לאחר מכן נעצר יחד עם פעילים נוספים, במסגרת גל מעצרים של מתנגדי המשטר, לאחר שמנהיגי איכרים בסין פרסמו מניפסט הקורא להגנת זכויות איכרים שקרקעותיהם הופקעו על ידי הממשל. אשתו ובתו התינוקת של הו הושמו במעצר בית כשהן מנותקות מתקשורת, והו עצמו הועמד למשפט בו הואשם בפעילות חתרנית נגד המשטר. באפריל 2008 נגזרו עליו שלוש וחצי שנות מאסר. ארגון אמנסטי אינטרנשיונל הכיר בו כאסיר מצפון. הוא שוחרר ממאסרו ביוני 2011. מדיה וקבצים בנושא הו ג'יה בוויקישיתוף הו ג'יה, ברשת החברתית אקס (טוויטר) הו ג'יה, באתר אנציקלופדיה בריטניקה (באנגלית) הבלוג של הו ג'יה ואשתו (בסינית ואנגלית) פרופיל באתר הניו יורק טיימס (באנגלית) ברברה דמיק, אולימפיאדה באזיקים, לוס אנג'לס טיימס (מובא באתר nrg מעריב), 30 בדצמבר 2007 ynet, סין: 3 וחצי שנות מאסר לפעיל שהורשע בחתרנות, באתר ynet, 3 באפריל 2008 לאחר שלוש שנות מאסר, שחררה סין את אחד ממובילי המאבק למען זכויות אדם, באתר הארץ, 27 ביוני 2011 The Year of the Dog - A Chinese activist's story, HELSINGIN SANOMAT, Feb. 7, 2006 ידיעה באתר אמנסטי, 4 באפריל 2008 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הבעיה הסוקרטית

הבעיה הסוקרטית היא בעיה בחקר משנתו של הפילוסוף סוקרטס, הנובעת מחוסר היכולת לברור את הלך מחשבתו ורוחו האותנטיים מבין כתביו של תלמידו אפלטון, אשר לעיתים השתמש בסוקרטס ככלי ספרותי להבעת דעותיו העצמיות. סוקרטס, אשר לו חשיבות יסוד בפילוסופיה המערבית, היה מורו ומדריכו של אפלטון. אפלטון, כמקובל בתקופתו, כתב דיאלוגים על מורו. מרבית הידוע לנו על סוקרטס הוא מכתבי אפלטון. למרות זאת, ההנחה הרווחת היא כי אל מעטים מכתביו של אפלטון, אם בכלל, ניתן להתייחס כאל תמלילי שיחה או כמייצגים במדויק את הלך רוחו של סוקרטס. נראה כי רבים מהדיאלוגים משתמשים בסוקרטס כדמות המבטאת את פרשנותו של אפלטון למורו, ולעיתים דמות זו נמצאת בסתירה לתיאורים אחרים של סוקרטס. לדוגמה, בכתבי אפלטון כופר סוקרטס בגישה של לקיחת תשלום עבור שיעוריו, בעוד בסימפוזיון לקסנופון מצהיר סוקרטס כי תלמידיו משלמים לו עבור שיעוריו, וכי זהו עיסוקו. בהתחשב בהתפתחות הנראית לעין בהגותו של אפלטון משנותיה הראשונות לשנות בשלותה ושנותיה המאוחרות, לעיתים קרובות מניחים כי כתביו של אפלטון עברו בהדרגה לייצג את הגותו של אפלטון בהסתמכות על לימודו אצל סוקרטס ולא את דעתו האותנטית של מורו. למרות זאת, השאלה מהם האספקטים המדויקים בכתבי אפלטון אשר מייצגים את השקפתו של סוקרטס רחוקה מפתרון או הסכמה מלאה. הניסיון המעמיק ביותר לפתור את "הבעיה הסוקרטית" נעשה על ידי התאולוג הגרמני פרידריך שליירמאכר. על פי שליירמאכר, שני הדיאלוגים אפולוגיה וקריטון מביעים הלך רוח סוקרטי "טהור", כלומר תיאור היסטורי של האיש והגותו, וכלל לא את הגותו של אפלטון. שאר הדיאלוגים ששליירמאכר קיבל כמקוריים, נחשבו על ידו כקשורים באופן אינטגרלי זה לזה ועיקביים בהגותם האפלטונית. עקביותם קשורה לשלושת שלבי ההתפתחות בהגותו של אפלטון: יצירות הבסיס, המסתיימות עם הדיאלוג פרמנידס. יצירות המרכז, המסתיימות בשתי "משפחות" של דיאלוגים: האחת מורכבת מסופיסט, מדינאי וסימפוזיון, והשנייה מורכבת מפיידון ופילבוס. יצירות תומכות: המדינה, טימיאוס וחוקים. השקפתו של שליירמאכר בנוגע להתפתחות דמותו של סוקרטס בכתבי אפלטון מוטלת בספק. לטענת שליירמאכר, דמותו של סוקרטס משתנה עם הזמן לדמותו של "הזר" או "האורח", ולה חלק נכבד בהתפתחות הגותו של אפלטון כאשר היא מופיעה בשמות שונים ב"משפחת" הדיאלוגים הראשונה. "הזר האתונאי" הוא הדמות המרכזית בחיבורו האחרון של אפלטון, "חוקים". הבעיה הסוקרטית האמיתית לטענתו של שליירמאכר היא הבנת הדיאלקטיקה בין דמותו של "סוקרטס" לדמויות "הזר". Schleiermacher, Friedrich (1973) Introductions to the Dialogues of Plato. Ayer Co. Publishers. ISBN 978-0405048685. Schleiermacher, Friedrich (1996) Ueber die Philosophie Platons. Philos. Bibliotek. Band 486, Meiner Verlag. ISBN 978-3787314621.
יעלה אביטל

יְעֵלָה אביטל (נולדה ב-1978) היא זמרת סופרן ישראלית. אביטל נולדה בירושלים החלה את עיסוקה בשירה בגיל שמונה, במקהלת הילדים אנקור, כחברה הצעירה ביותר במקהלה. על אף גילה הצעיר השתתפה במסעות המקהלה לחו"ל ואף הופיעה לעיתים בשירת סולו. לימודי סולפג' ופיתוח קול במסגרת המקהלה יצרו לאביטל תשתית איתנה לקראת קריירה של זמרת בעתיד. במקביל לשירה במקהלה, למדה נגינה בפסנתר. לאחר סיום לימודיה באקדמיה למוזיקה ולמחול בירושלים, המשיכה לאקדמיה הגבוהה למוזיקה במיינץ שבגרמניה. מורותיה בירושלים היו מרינה לויט ומרים מלצר. מאז 1998 היא מופיעה ברסיטלים ובקונצרטים, בישראל ובאירופה, ברפרטואר המקיף קשת רחבה של יצירות מתקופת הבארוק עד ימינו. במשך השנים הופיעה עם תזמורות שונות, תזמורת הבארוק ירושלים, סימפונט רעננה, התזמורת הקאמרית הישראלית, התזמורת הסימפונית ירושלים ועוד. כן הקליטה לרדיו ולטלוויזיה. היא חברה באנסמבל ספיריטו בארוקו, באנסמבל נובילה ובקולקטיב הבארוק הישראלי - בארוקדה. מופיעה בפסטיבלי מוזיקה בישראל ובאירופה, בהם פסטיבל אבו גוש, פסטיבל קול המוסיקה בגליל העליון, הפסטיבל הבינלאומי למוזיקה קאמרית בירושלים, פסטיבל יורק באנגליה ואחרים. בשנת 2003 החלה אביטל בשיתוף פעולה עם שלישיית עתר בפרויקטים מוזיקליים המציגים שירי עם ומוזיקת פולקלור בעיבודים קאמריים אומנותיים. בין הפרויקטים: "כשאור דולק בחלונך","פנטזיה סקוטית" ו"הקברט היהודי". הפרויקט "כשאור דולק בחלונך", הכולל עיבודים קאמריים לשירי זמר ישראליים מאת עפר שלי, הוקלט לאלבום בשם זה וזכה להשמעות רבות ברדיו ובטלוויזיה. אביטל זכתה במלגות מטעם קרן התרבות אמריקה ישראל בשנים 1998 עד 2004. היא זכתה בפרס ראשון בתחרות בארוק באקדמיה למוזיקה בירושלים, ובפרס בתחרות בארוק בינלאומית בבלגיה. אביטל השתתפה, כחלק מאנסמבל נובילה במסגרת פסטיבל לילות בארוק בוואראז'דין שבקרואטיה, הופעה שזכתה בפרס הקונצרט הטוב ביותר בפסטיבל, וכן הופיעה, בין היתר, כסולנית בוויגמור הול בלונדון תחת ניצוחו של מתיו הולס, הופעה עליה זכתה בביקורות נלהבות. הרפרטואר של יעלה אביטל כולל קנטטות, מתאוס פסיון ומיסת חג המולד של באך, אורטוריות של הנדל, בהן משיח ושמשון, וכן יצירות מאת פרסל, יצירות משל מוצרט ועוד. בספטמבר 2008, הופיעה בפסטיבל למוזיקה עתיקה בקרואטיה עם אנסמבל "נובילה" קונצרט שזכה בשבחי המבקרים ובפרס הקונצרט הטוב ביותר. יעלה אביטל הוציאה תקליטור עם אנסמבל ברוקאדה ותקליטור בשם "כשאור דולק בחלונך" עם שלישיית עתר. 2023: May There Be Peace (Sephardic Piyutim & Ladino Songs) 2023: Make Me a River (Poete's Poems) מדיה וקבצים בנושא יעלה אביטל בוויקישיתוף יעלה אביטל, ברשת החברתית פייסבוק יעלה אביטל, באתר ספוטיפיי יקיר בן-משה, הברבור הלבן גווע בעודו שר - ריאיון עם זמרת הסופרן יעלה אביטל, "בננות", 4 בנובמבר 2008 יוסי שיפמן, השילוש הקדוש של יעלה אביטל, אתר הבמה, 27 במאי 2009 יעלה אביטל, באתר "הבמה" יוטיוב:אינטרמצו עם אריה ורדי מארח את תזמורת בארוקדה ויעלה אביטל 17 ביוני 2012 Retrospect Ensemble @ Wigmore Hall, London,‏ 15 באפריל 2010
אנסמבל ספיריטו בארוקו

אנסמבל ספיריטו בארוקו הוא הרכב ישראלי לביצוע מוזיקה מתקופת הבארוק המוקדם והמאוחר בכלים אותנטיים, האנסמבל הוקם בשנת 1995 והוא מופיע במקומות שונים בישראל, בהם האוניברסיטה המורמונית בירושלים, מכון ויצמן ברחובות, קונסרבטוריון שטריקר בתל אביב ועוד. האנסמבל הקליט לקול המוסיקה ולטלוויזיה הישראלית והופיע בין השאר בפסטיבל טבחה, פסטיבל אבו גוש, מוזיקה סקרה ופסטיבל החג של החגים בחיפה. חברי האנסמבל הם: יעלה אביטל, סופרן ראובנה הוד, חליליות, אלכסנדרה פולין, ויולה דה גמבה יבגני ליסוגורסקי, צ'מבלו אתר האנסמבל יבגני ליסוגורסקי, אתר האנסמבל ראובנה (רובי) הוד ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
ברנט

האם התכוונתם ל... ברנט (רובע) (Brent) – אחד מרובעי לונדון, הנמצא בצפון־מערב העיר ברנט (נפט) – סוג נפוץ של נפט גולמי מדף הקרח בראנט אישים אדוארד ברנט טיילור (Burnett) – אנתרופולוג בריטי ג'ון ברנט (Burnet) – חוקר סקוטי, עסק בלימודים קלאסיים זֶרַח בַּרְנֶט – פעיל ציוני מייק בראנט – זמר ישראלי שזכה להצלחה ברחבי העולם סבסטיאן ברנט (Brant) – סאטיריקן והומניסט גרמני סמואל ברנט (Barnett) – שחקן אנגלי פרנסס הודג'סון ברנט (Burnett) - סופרת אמריקנית, מחברת "סוד הגן הנעלם" משה ברנט (Berent) – היסטוריון, חוקר הזהות הלאומית הישראלית וחוקר יוון העתיקה דמויות בראנט (מסע בין כוכבים) (Brunt) – דמות מתוך סדרת הטלוויזיה "מסע בין כוכבים: חלל עמוק 9" בארנט ברנטה (פירושונים)
ויקיטקסט

ויקיטקסט (באנגלית: Wikisource – "ויקי־מקור") הוא מיזם של קרן ויקימדיה ומיזם־אחות לוויקיפדיה. המיזם מיועד להיות ספרייה הכוללת מאגר חופשי של טקסטים. המהדורה הרב־לשונית של ויקיטקסט החלה את דרכה ב־6 בדצמבר 2003 (תחת שמה הנוכחי; הייתה קיימת לפני כן תחת השם Project Sourceberg). המהדורה העברית נפתחה ב־2 באוגוסט 2004 (ט"ו באב תשס"ד). הייתה זו המהדורה הראשונה של ויקיטקסט המיוחדת לשפה אחת, בגלל הקשיים לערוך טקסט מימין לשמאל בממשק האנגלי (הפועל משמאל לימין). ב־12 במאי 2005 אושרה בהצבעה הקמתן של מהדורות מיוחדות בכל השפות. הקמתן בפועל של אתרים בשפות רבות החלה בחודשים אוגוסט–ספטמבר 2005, ומאז ויקיטקסט הוא פרויקט רב־לשוני בדומה לרוב הפרויקטים של קרן ויקימדיה. מכיוון שעל טקסטים שמחברם נפטר לפני פחות משבעים שנה יש זכויות יוצרים, בוויקיטקסט ניתן למצוא בעיקר ספרי קודש. ספרי חול שפגו עליהם זכויות יוצרים ניתן למצוא בפרויקט בן־יהודה. במהלך שנת 2007 הסתיימה יצירת מהדורת המקרא (התנ"ך) בוויקיטקסט, בשלוש מהדורות: כתיב, מנוקדת ועם טעמים. נוצר דף לכל פרק בנפרד ולכל פסוק בנפרד. תוכן לכל ספרי התנ"ך ניתן למצוא בדף "מקרא" בוויקיטקסט ופרטים לגבי הנוסח ואופן הצגתו בדף המתאר את אופן ההצגה של המקרא. במקביל נפתח מרחב שם חדש בשם "ביאור" המשמש לכתיבת פירושים על טקסטים המופיעים בוויקיטקסט. לדוגמה אפשר למצוא פירוש על חלק ניכר מהתנ"ך, על המשנה וכן התחלה של פירושים על טקסטים נוספים. במאי 2009 הגיע ויקיטקסט העברי ל־10,000 יחידות טקסט, תוך העלאת הספר משנה תורה לרמב"ם לאתר. הדף העשרת־אלפים היה רמב"ם הלכות מלוה ולוה יז. לאחר מכן, תוך פחות מחודש, ויקיטקסט הגיע ל־25,000 יחידות טקסט עם סיום העלאת כל הלכות משנה תורה לרמב"ם. בספטמבר 2013 הגיע האתר לכמות של 100,000 יחידות טקסט. נכון למאי 2023 האתר מכיל כ־240,000 יחידות טקסט. במידת האפשר, יש בו גם טקסטים חדשים מעשרות השנים האחרונות, ואף כאלו שהעניין בהם הוא שימושי כגון ספר החוקים הפתוח. עם זאת, רוב הטקסטים החדשים מוגנים בזכויות יוצרים ולכן אסורים להעלאה לאתר. אתר הניווט בתנ"ך הוא אתר עברי ללמידת התנ"ך, המציג טקסטים עתיקים כגון זה של התנ"ך עצמו ושל חלק ממפרשיו, וכן כולל מחקר מקורי בצורת מאמרים, פירושים, ועוד. באתר מנגנון המאפשר תגובות על הדפים בו, הפועל כמעין פורום, וכן מנוע חיפוש המשמש בפועל כקונקורדנציה לתנ"ך.באתר שימוש רב בקישור, בין הדפים בו לבין עצמם וכן בין הדפים בו לבין דפים רלוונטיים מחוץ לאתר. כך לדוגמה, ניתן ללחוץ על מילים ועל פראזות בתוך הטקסט של התנ"ך ולהגיע לערכים המבהירים אותן. הדגש על הקישור גם נותן את ידו לכלים ייחודיים כגון מאגר דמויות בתנ"ך המסודר בצורת עץ משפחה. האתר נושא אופי דתי במידת-מה, המתבטא בשיח המושפע מהשקפות חז"ל על התנ"ך ובשימוש מועט, אם בכלל, בביקורת המקרא. יחד עם זאת, האתר אינו מגדיר את עצמו כדתי ורבים ממשתמשיו אינם דתיים. חלק ניכר מהאתר הוטמע בויקיטקסט העברי, והדפים שיובאו ממנו מהווים חלק גדול מהדפים העוסקים במקרא ובפרשנותו בויקיטקסט. ויקיספר מדיה וקבצים בנושא ויקיטקסט בוויקישיתוף אתר האינטרנט הרשמי של ויקיטקסט (בשפות מרובות) ויקיטקסט, ברשת החברתית אקס (טוויטר) הגרסה העברית של ויקיטקסט גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ברנדט

ברנדט (בגרמנית: Brandt) הוא שם משפחה (נפוץ פחות כשם פרטי) גרמני במקור האם התכוונתם ל... אחי ברנדט – מתמטיקאי ישראלי אלכסנדרה ברנדט – נעדרת ישראלית ברנדט סובירו – ברנדט הקדושה, קדושה בנצרות הקתולית דניאל ברנדט – פעיל אינטרנט אמריקני וילי ברנדט – קנצלר גרמניה המערבית, חתן פרס נובל לשלום יצחק ברנדט – קצין צה"ל בדרגת תת-אלוף, מפקד בסיס לוד והיחידה לשיתוף פעולה קרל ברנדט – פושע מלחמה נאצי, עמד בראש תוכנית T4 - אותנסיה איפה את, ברנדט – רומן סאטירי מאת מריה סמפל שיצא לאור בשנת 2012 איפה את, ברנדט (סרט) – סרט משנת 2019, עיבוד של הרומן "איפה את, ברנדט" ברנט
אסטוניה (פירושונים)

האם התכוונתם ל... אסטוניה – מדינה בצפון-מזרח אירופה הרפובליקה הסובייטית הסוציאליסטית של אסטוניה – אחת הרפובליקות שהרכיבו את ברית המועצות לשעבר אסטוניה (מעבורת) – מעבורת נוסעים אסטונית אשר טבעה במימי הים הבלטי בשנת 1994
אקלים (פירושונים)

האם התכוונתם ל... אקלים – מזג האוויר הממוצע לאורך תקופה ארוכה אקלים ארגוני – תהליך הכימות של התרבות בארגון אקלים שירות – סוג אקלים ארגוני הבנוי מתפיסות משותפות של עובדי ארגון בהקשר של שירות איכותי ללקוח קבוצת אקלים – שמה של קבוצת אמנים אשר פעלה בישראל החל משנת 1974
ארנבת (פירושונים)

האם התכוונתם ל... ארנבת – סוג במשפחת הארנביים שבסדרת הארנבאים ארנבת מצויה – מין בסוג ארנבת ארנבת (קבוצת כוכבים) – קבוצת כוכבים בחצי הכדור הדרומי ארנב (פירושונים) ארנבון מצוי – בעל חיים המכונה לעיתים "ארנבת", גם הוא ממשפחת הארנביים
אתרוג (פירושונים)

האם התכוונתם ל... אתרוג – מין של עץ מסוג פרי הדר, אחד מארבעת המינים במסורת היהודית אִתְרוּג (פרקטיקה) – הגנה יתירה בתקשורת על דמות בכירה שנויה במחלוקת בשביל להבטיח אינטרס פוליטי מסוים אתרוג - החטיבה החרדית של אינטרנט רימון חננאל אתרוג – ראש ישיבת שבי חברון אחוזת אתרוג - שכונה המהווה חלק מרכזי ביישוב מרכז שפירא אתרוג ביוטכנולוגיה בע"מ – חברה ישראלית למחקר ופיתוח מערכות ביוטכנולוגיות
ברנד

האם התכוונתם ל... אישים בשם זה אהרן בראנד – יושב ראש המועצה הארצית של ההסתדרות הרפואית בישראל, ויושב ראש האקדמיה לרפואה בירושלים איבאן ברנד – כלכלן יהודי-הונגרי, פרופסור באוניברסיטה אלטון ברנד (Brand) – כדורסלן אמריקני הנס ברנד גיזביוס (Bernd) – מאנשי קשר העשרים ביולי לרציחתו של אדולף היטלר ולהפלת השלטון הנאצי בגרמניה יהושע בראנד – רב, פובליציסט, מורה, חוקר והיסטוריון של תקופת בית שני, תקופת המשנה ותקופת התלמוד. מחבר הספר "כלי החרס בספרות התלמוד" האנזי ברנד – פעילה בניסיון להצלת יהדות הונגריה מגירוש למחנה ההשמדה אושוויץ, במסגרת המשא ומתן שכונה סחורה תמורת דם יואל ברנד – פעיל בניסיון להצלת יהדות הונגריה מגירוש למחנה ההשמדה אושוויץ, במסגרת המשא ומתן שכונה סחורה תמורת דם יצחק ברנד – רב חרדי, מחבר ספרי "בריתי יצחק" יששכר ברנד להמן – יהודי החצר של מלך פולין אוגוסט השני מאיר ברנד (מחנך) – איש חינוך משה ברנד – זמר ישראלי המוכר בשם מייק ברנט נורה ברנד – היסטוריונית יהודייה-הונגרייה המתגוררת בממלכה המאוחדת נתן ברנד – פסנתרן ישראלי נתן ברנד – מנחה, שחקן, תסריטאי ובמאי של תוכניות וסרטי טלוויזיה ותוכניות רדיו, מבקר קולנוע, אמן וידאו סטיוארט בראנד – יזם תרבות אמריקאי ראסל בראנד (Brand) – קומיקאי, שחקן ומנחה בריטי שמואל ברנד – רב חרדי ירושלמי ומחבר ספרים או ל ברנד (מחזה) – מחזה מאת הנריק איבסן ברנד (עיר) עיר בגרמניה במחוז טירשנרייט בבוואריה
מסכת כלה רבתי

מסכת כלה רבתי הוא חיבור מתקופת הגאונים המידמה לתלמוד הבבלי ומפרש הלכות שונות בעיקר בענייני דרך ארץ. מסכת זו נדפסה לראשונה בשנת תרכ"ד על ידי נחמן נתן קורונל בווינה על פי כתב יד שנכתב בסלוניקי בשנת רס"ט, נוסח זה היה רחב וכלל תשעה פרקים בניגוד ל'מסכת כלה' שהייתה ידועה עד אז שכללה פרק אחד בלבד. מסכת כלה רבתי כוללת תשעה פרקים (כך בסידור שפורסם במהדורת היגר): שני הפרקים הראשונים בחיבור מפרש את הנאמר במסכת כלה - הדרכות חז"ל בקיום יחסי אישות. הפרק השלישי והרביעי מפרשים את שלושת הפרקים הראשונים של מסכת דרך ארץ זוטא. הפרק החמישי מפרש את פרק השישי של מסכת אבות - פרק קנין תורה. הפרק השישי - התשיעי מפרשים הלכות המופיעות במסכת דרך ארץ רבה. בשנת תרכ"ד הדפיס נחמן נתן קורונל בווינה את הספר "חמישה קונטרסים" ובו כמה מסכתות קטנות שמצא בכתב יד שנכתב בסלוניקי בשנת רס"ט. בין המסכתות נדפסה גם "מסכת כלה" שכללה עשרה פרקים. נוסח זה היה רחב ומפורט הרבה יותר ממסכת כלה שהייתה ידועה עד אז, והתאים לאזכורים שונים של מסכת כלה בספרי הראשונים שלא התאימו לנוסח הקצר יותר. מאוחר יותר הודפס נוסח זה לצד הנוסח הרגיל בש"ס וילנא עם מעט הגהות ומראי מקומות. כדי להבדיל בין שני הקבצים, נקרא החיבור שהתגלה על ידי קורונל "מסכת כלה רבתי". בשנת תרנ"ד הדפיס ישראל זליגמן את מסכת כלה רבתי בתוספת הקדמה וביאור בשם "מעיין גנים". בשנת תרס"ו הדפיס הרב ברוך טולידאנו בטבריה את הפרק הראשון של כלה רבתי עם פירוש המיוחס לרבי אברהם הירחי על פי כתב יד מהעיר מקנס במרוקו. מהדורה מדעית למסכת כלה רבתי התפרסמה על ידי מיכאל היגר בשנת תרצ"ו. הודפס פירוש על המסכת שכתב הרב חיים קניבסקי. נחמן נתן קורונל, ‏חמישה קונטרסים, באתר גוגל ספרים ישראל זליגמן, מסכת כלה רבתי, וילנא תרנ"ד, באתר היברובוקס ברוך טולידאנו, פירוש מסכת כלה רבתי לרבי אברהם הירחי, טבריה, תרס"ו, באתר היברובוקס מיכאל היגר, מסכתות כלה והן מסכת כלה, מסכת כלה רבתי - הוצאו לאור על פי כתבי-יד שונים בלוית מבוא והערות ושנויי-נוסחאות ומראה-מקומות, ניו יורק, דבי רבנן, תרצ"ו. יכין אפשטיין, עיונים במסכת כלה רבתי - נוסח עריכה ותקופה - חיבור לשם קבלת תואר דוקטור בפילוסופיה, האוניברסיטה העברית תשס"ט, 2009 מסכת כלה רבתי, ב"אנציקלופדיה יהודית" באתר "דעת" מיכאל בן אברהם, העתקות מן פי' הרב ר' אברהם ב"נ הירחי ז"ל על מסכת כלה, המגיד, שנת תרכ"ה, גיליון 19, 17 במאי 1865 המשך, שנת תרכ"ה, גיליון 20 מסכת כלה רבתי, באתר מפעל המילון ההיסטורי ללשון העברית של האקדמיה ללשון העברית, על פי כתב יד פרמה 2785, כולל ניתוח מילוני
טוט

האם התכוונתם ל... ארגון טוט (Todt) – ארגון שהיה אחראי על מיזמי בנייה גדולים בגרמניה הנאצית טוט (Tut) – מחוז בנפת אדיאמן שבטורקיה אישים: אישטוון טוט – שחקן ומאמן כדורגל הונגרי ארז׳בט טוט (Tóth) – משוררת הונגרייה טימאה טוט – שחיינית עבר ישראלית כריסטיאן טוט – ג'ודוקא הונגרי מיהאי טוט – כדורגלן הונגרי פריץ טוט (Todt) – שר החימוש של גרמניה הנאצית תות
בלאו

בלאו (Blau) הוא שם משפחה שמקורו בגרמנית ומשמעותו כחול. האם התכוונתם ל... אורי בלאו – עיתונאי ישראלי. אינה בלאו – פרופסור לחינוך ולטכנולוגיות למידה באוניברסיטה הפתוחה. ג׳ון בלאו (Blow) - מלחין ונגן עוגב אנגלי. יהושע בלאו – בלשן, הנשיא השלישי של האקדמיה ללשון העברית. שהרה בלאו – סופרת ואשת תקשורת ישראלית. בלו בלוי
אלונסו

אלונסו (Alonso) הוא שם פרטי ושם משפחה בספרדית האם התכוונתם ל... מרקוס אלונסו אימס – כדורגלן ששיחק בעמדת הבלם בריאל מדריד במהלך שנות ה-50 וה-60 של המאה ה-20. מרקוס אלונסו פניה – כדורגלן ומאמן ששיחק כקיצוני באתלטיקו מדריד ובברצלונה במהלך שנות ה-80 של המאה ה-20. בנו של מרקוס אלונסו אימס מרקוס אלונסו מנדוסה – כדורגלן שמשחק כמגן שמאלי בפיורנטינה. בנו של מרקוס אלונסו פניה מיגל אנחל אלונסו – כדורגלן עבר ספרדי ששיחק כקשר בריאל סוסיאדד ובברצלונה בשנות ה-70 וה-80 של המאה ה-20. פרננדו אלונסו – נהג מרוצי מכוניות ספרדי צ'אבי אלונסו – כדורגלן עבר ספרדי, ששיחק כקשר. כיום מאמן את באייר לברקוזן. בנו של מיגל אנחל אלונסו. אלפונסו אישים ששמם הפרטי הוא אלונסו
שריד (פירושונים)

האם התכוונתם ל... מאובן – שריד של בעל חיים או צמח שנשתמר מקומות ואתרים שריד – קיבוץ בעמק יזרעאל עין שריד – מושב בשרון תל שריד – תל שדוד, תל בקיבוץ שריד אישים יוסי שריד – שר, חבר הכנסת, יושב ראש מרצ ופובליציסט יעקב שריד – מנהל משרד החינוך והתרבות ישי שריד – סופר ישראלי מנחם שריד – חוקר היסטוריה יהודית רונית שריד – חוקרת בתחומי המיקרוביולוגיה והווירולוגיה שמעון שריד – איש צבא ישראלי, חתן פרס ביטחון ישראל